text: семилово есіл алабындағы көл. солтүстік қазақстан облысы жамбыл ауданында, пресновка ауылынан солтүстікке қарай км жерде орналасқан. аумағы 9,4 км2, ұзындығы 5,4 км, енді жері 2,5 км, жағалау сызығы 15,2 км, терең жері 1,5 м. көл суының көлемі 400 мың м3. көл қазаншұңқыры көне суери өзенінің аңғарында жатыр. жағалауларының биіктігі 1-4 метр. суының минералдылығы өте жоғары. жаз айларында түбіне ас тұзы ретінде пайдалануға болатын тұз қабыршақтары шөгеді. жағалаулары ашық, көлдің шығыс мен оңтүстік жағалауларында құрақ өседі. көлді үйрек, шағала, сұр тырна, т.б. құстар мекендейді.